ઉલ્લેખનીય છે કે તૂર્કીના ઇસ્તંબુલમાં 31 ડિસેમ્બરે એક નાઇટ ક્લબમાં થયેલા આતંકવાદી હુમલામાં વડોદરાની ફેશન ડિઝાઇનર ખુશી શાહ ભોગ બની હતી. ભારત સરકાર દ્રારા કરાયેલી ઝડપી મદદને કારણે ખુશીના બે ભાઇઓ સરળતાથી મૃતદેહ લેવા ઇસ્તંબુલ પહોંચ્યા હતા. જ્યાં દરેક પ્રકારની ઔપચારિકતાઓ પૂર્ણ કરાયા બાદ ખુશીના મૃતદેહને મુંબઇ લાવવામાં આવ્યો હતો. મુંબઇથી ખુશીના મૃતદેહને વડોદરા લાવવામાં આવ્યો હતો. 'ખુશીઝ' નામના મુંબઇ સ્થિત બુટીકમાં ખુશીએ ઘણી બોલીવુડ હસ્તીઓના ડ્રેસ ડિઝાઇન કર્યા હતા. ખુશીના ઘરે અમુક બોલીવુડ હસ્તીઓ પણ શ્રદ્ધાંજલિ આપવા આવે તેવી સંભાવના વ્યક્ત કરવામાં આવી રહી હતી.